ai4bharat/Pralekha huggingface dataset:
പ്രധാനമന്ത്രിയുടെ ഓഫീസ്
അഭിവൃദ്ധിയ്ക്കായുള്ള ഇൻഡോ-പസഫിക് സാമ്പത്തിക ചട്ടക്കൂട് 
അഭിവൃദ്ധിയ്ക്കായുള്ള ഇന്തോ-പസഫിക് സാമ്പത്തിക ചട്ടക്കൂട്  സംബന്ധിച്ച ചർച്ചകൾ ആരംഭിക്കുന്നതിനായി ടോക്കിയോയിൽ നടന്ന ചടങ്ങിൽ പ്രധാനമന്ത്രി ശ്രീ നരേന്ദ്ര മോദി പങ്കെടുത്തു. ചടങ്ങിൽ യു. എസ്. പ്രസിഡന്റ് ജോസഫ് ആർ. ബൈഡനും ജപ്പാൻ പ്രധാനമന്ത്രി കിഷിദ ഫ്യൂമിയോയും മറ്റ് പങ്കാളിത്ത രാജ്യങ്ങളായ ഓസ്ട്രേലിയ, ബ്രൂണെ, ഇന്തോനേഷ്യ, റിപ്പബ്ലിക് ഓഫ് കൊറിയ, മലേഷ്യ, ന്യൂസിലാൻഡ്, ഫിലിപ്പീൻസ്, സിംഗപ്പൂർ, തായ്ലൻഡ്, വിയറ്റ്നാം എന്നിവിടങ്ങളിൽ നിന്നുള്ള നേതാക്കളുടെ വെർച്വൽ സാന്നിധ്യവും ഉണ്ടായിരുന്നു.
ഐപിഇഎഫിനുള്ളിൽ വിഭാവനം ചെയ്തിരിക്കുന്ന പ്രധാന ഘടകങ്ങൾ എടുത്തുകാണിക്കുന്ന ഒരു സംയുക്ത പ്രസ്താവന പുറത്തിറക്കി.
ഇൻഡോ-പസഫിക് മേഖലയിലെ പ്രതിരോധശേഷി, സുസ്ഥിരത, ഉൾക്കൊള്ളൽ, സാമ്പത്തിക വളർച്ച, നീതി, മത്സരക്ഷമത എന്നിവ വർദ്ധിപ്പിക്കുക എന്ന ലക്ഷ്യത്തോടെ അംഗ രാജ്യങ്ങൾക്കിടയിൽ സാമ്പത്തിക പങ്കാളിത്തം ശക്തിപ്പെടുത്താൻ ഐപിഇഎഫ് ശ്രമിക്കും .
ഇൻഡോ-പസഫിക് മേഖലയെ ആഗോള സാമ്പത്തിക വളർച്ചയുടെ എഞ്ചിനാക്കി മാറ്റാനുള്ള കൂട്ടായ ആഗ്രഹത്തിന്റെ പ്രഖ്യാപനമാണ് ഐപിഇഎഫിന്റെ പ്രഖ്യാപനമെന്ന് ഉദ്ഘാടന ചടങ്ങിനിൽ പ്രധാനമന്ത്രി പറഞ്ഞു. ലോകത്തിലെ ഏറ്റവും പഴക്കമുള്ള വാണിജ്യ തുറമുഖം ഗുജറാത്തിലെ ലോത്തലിലുള്ള ഇന്ത്യ ചരിത്രപരമായി ഇന്ത്യ-പസഫിക് മേഖലയിലെ വ്യാപാര പ്രവാഹത്തിന്റെ കേന്ദ്രമാണ് . ഇന്തോ-പസഫിക് മേഖലയിലെ സാമ്പത്തിക വെല്ലുവിളികളെ നേരിടാൻ പൊതുവായതും ക്രിയാത്മകവുമായ പരിഹാരങ്ങൾ കണ്ടെത്തണമെന്ന് പ്രധാനമന്ത്രി ആഹ്വാനം ചെയ്തു.
ഏവരെയും ഉൾക്കൊള്ളുന്നതും അയവുള്ളതുമായ ഒരു ഐപിഇഎഫിനായി എല്ലാ ഇൻഡോ-പസഫിക് രാജ്യങ്ങളുമായും പ്രവർത്തിക്കാനുള്ള ഇന്ത്യയുടെ പ്രതിബദ്ധത അദ്ദേഹം വ്യക്തമാക്കി.
വിശ്വസനീയമായ വിതരണ ശൃംഖലകളുടെ അടിസ്ഥാനം 3 ടി -കൾ ആയിരിക്കണമെന്ന് അദ്ദേഹം അടിവരയിട്ടു. വിശ്വാസ്യത, സുതാര്യത, കാലോചിതം 
സ്വതന്ത്രവും തുറന്നതും ഉൾക്കൊള്ളുന്നതുമായ ഒരു ഇന്തോ-പസഫിക് മേഖലയ്ക്ക് ഇന്ത്യ പ്രതിജ്ഞാബദ്ധമാണ്. ഒപ്പം പങ്കാളികൾക്കിടയിലെ ആഴത്തിലുള്ള സാമ്പത്തിക ഇടപഴകൽ തുടർച്ചയായ വളർച്ചയ്ക്കും സമാധാനത്തിനും സമൃദ്ധിക്കും നിർണായകമാണെന്ന് വിശ്വസിക്കുന്നു. ഐപിഇഎഫിന് കീഴിലുള്ള പങ്കാളി രാജ്യങ്ങളുമായി സഹകരിക്കാനും പ്രാദേശിക സാമ്പത്തിക കണക്റ്റിവിറ്റി, സംയോജനം, മേഖലയ്ക്കുള്ളിലെ വ്യാപാരവും നിക്ഷേപം എന്നിവ വർദ്ധിപ്പിക്കാനും ഇന്ത്യയ്ക്ക് താൽപ്പര്യമുണ്ട്.
ഐപിഇഎഫ് സ്ഥാപിക്കുന്നതിനുള്ള പ്രക്രിയക്ക് ഇന്ന് തുടക്കമായതോടെ , പങ്കാളി രാജ്യങ്ങൾ സാമ്പത്തിക സഹകരണം ശക്തിപ്പെടുത്തുന്നതിലും പങ്കിട്ട ലക്ഷ്യങ്ങൾ കൈവരിക്കുന്നതിലും ശ്രദ്ധ കേന്ദ്രീകരിച്ചുള്ള ചർച്ചകൾ ആരംഭിക്കും.
-ND-
(
യുവജനകാര്യ, കായിക മന്ത്രാലയം
യുവജന പ്രവർത്തന മേഖലയിൽ ഷാങ്ഹായ് സഹകരണ സംഘടനയുടെ അംഗരാജ്യങ്ങളിലെ അംഗീകൃത സംഘടനകൾക്കിടയിൽ യുവജന പ്രവർത്തന മേഖലയിലെ സഹകരണ കരാറിന് മന്ത്രിസഭയുടെ അംഗീകാരം
ഷാങ്ഹായ് സഹകരണ സംഘടനയുടെ  അംഗരാജ്യങ്ങളിലെ അംഗീകൃത സംഘടനകൾക്കിടയിൽ യുവജന പ്രവർത്തന മേഖലയിലെ സഹകരണത്തിനുള്ള കരാറിന് പ്രധാനമന്ത്രി ശ്രീ നരേന്ദ്ര മോദിയുടെ അധ്യക്ഷതയിൽ ഇന്ന് ചേർന്ന കേന്ദ്ര മന്ത്രിസഭായോഗം അംഗീകാരം നൽകി
17.09.2021-ൽ ഷാങ്ഹായ് സഹകരണ സംഘടനയുടെ അംഗരാജ്യങ്ങൾ യുവജന പ്രവർത്തന മേഖലയിലെ സഹകരണം സംബന്ധിച്ച കരാർ അംഗീകരിച്ചതിന്റെ ഫലമായി, ഇന്ത്യാ ഗവൺമെന്റിന്റെ യുവജനകാര്യ കായിക മന്ത്രി ഈ കരാറിൽ ഒപ്പുവച്ചു. എസ്സിഒ സെക്രട്ടേറിയറ്റിന്റെ ഔദ്യോഗിക പ്രവർത്തന ഭാഷ റഷ്യൻ, ചൈനീസ് എന്നിവയാണ്.
സംസ്ഥാന യുവജന നയം നടപ്പിലാക്കുന്ന യുവജനങ്ങളുമായും പൊതു യുവജന സംഘടനകളുമായും പ്രവർത്തനമേഖലയിലെ സഹകരണം ശക്തിപ്പെടുത്തുക, കൂടാതെ അന്താരാഷ്ട്ര യുവജന സഹകരണം വർദ്ധിപ്പിക്കുന്നതിന് ലക്ഷ്യമിട്ടുള്ള പിന്തുണാ സംരംഭങ്ങളിലും സഹകരിക്കുക , യുവാക്കൾക്കൊപ്പം തൊഴിൽ മേഖലയിൽ പ്രൊഫഷണൽ സ്റ്റാഫിന്റെ പരിശീലനം തുടങ്ങിയവ സഹകരണത്തിന്റെ മേഖലകളിൽ ഉൾപ്പെടുന്നു; ശാസ്ത്രീയ, റഫറൻസ്, രീതിശാസ്ത്രപരമായ സാമഗ്രികളുടെ കൈമാറ്റം, സംസ്ഥാന സംഘടനകളുടെ പ്രവൃത്തി പരിചയം, യുവജന പൊതു സംഘടന, മറ്റ് സംഘടനകൾ, സംസ്ഥാന യുവജന നയം നടപ്പിലാക്കുന്നതിൽ ഏർപ്പെട്ടിരിക്കുന്ന അസോസിയേഷനുകൾ, യുവജന സംരംഭങ്ങളുടെ പിന്തുണ; വിവിധ യുവജന നയ വിഷയങ്ങളിലും യുവജന സഹകരണത്തിലും സംയുക്ത ഗവേഷണവും പ്രവർത്തനങ്ങളും നടത്തുക; ശാസ്ത്രീയ പ്രസിദ്ധീകരണങ്ങളുടെ കൈമാറ്റം, വിനാശകരമായ ഘടനകളിൽ യുവാക്കളുടെ ഇടപെടൽ തടയുന്നതിനുള്ള കാലിക വിഷയങ്ങളിൽ ഗവേഷണ പ്രവർത്തനങ്ങൾ; യുവാക്കളെ സംരംഭകത്വത്തിലും നൂതന പദ്ധതികളിലും അവരുടെ തൊഴിലും ക്ഷേമവും വർദ്ധിപ്പിക്കുന്നതിന് ലക്ഷ്യമിട്ടുള്ള സംയുക്ത സാമ്പത്തിക, മാനുഷിക സംരംഭങ്ങൾ പ്രോത്സാഹിപ്പിക്കുക; എസ്സിഒ യൂത്ത് കൗൺസിലിന്റെ പ്രവർത്തനങ്ങളെ പിന്തുണയ്ക്കുക തുടങ്ങിയവയും കരാറിൽ ഉൾപ്പെടുന്നു.
എസ്സിഒ അംഗരാജ്യങ്ങളിലെ യുവജനങ്ങൾക്കിടയിൽ പരസ്പര വിശ്വാസവും സൗഹൃദ ബന്ധവും സഹകരണവും ശക്തിപ്പെടുത്തുകയാണ് കരാറിന്റെ ലക്ഷ്യം. എസ്സിഒ അംഗരാജ്യങ്ങൾ തമ്മിലുള്ള സൗഹൃദബന്ധം വർധിപ്പിക്കുന്നതിന്റെ ഒരു ഘടകമായി യുവജന സഹകരണത്തിന്റെ വികസനം ഉറപ്പാക്കേണ്ടതിന്റെ പ്രാധാന്യം തിരിച്ചറിയുന്നു. അന്താരാഷ്ട്ര അനുഭവത്തെ അടിസ്ഥാനമാക്കി യുവജന സഹകരണത്തിനുള്ള സാഹചര്യങ്ങൾ കൂടുതൽ മെച്ചപ്പെടുത്താനും ശ്രമിക്കുന്നു.
-ND-
(Visitor Counter : 84
പ്രധാനമന്ത്രിയുടെ ഓഫീസ്
കാനഡ പ്രധാനമന്ത്രി ജസ്റ്റിന് ട്രൂഡോ, പ്രധാനമന്ത്രിയുമായി ടെലിഫോണില് സംസാരിച്ചു.
കാനഡ പ്രധാനമന്ത്രി ശ്രീ. ജസ്റ്റിന് ട്രൂഡോ, പ്രധാനമന്ത്രി ശ്രീ നരേന്ദ്ര മോദിയുമായി ഇന്ന് ടെലിഫോണില് സംസാരിച്ചു.
കാനഡയ്ക്ക് ഇന്ത്യയില് നിന്നുള്ള കോവിഡ് -19 വാക്സിനുകളുടെ ആവശ്യകതകളെക്കുറിച്ച് പ്രധാനമന്ത്രി ട്രൂഡോ പ്രധാനമന്ത്രി മോദിയെ അറിയിച്ചു. ഇതിനകം തന്നെ മറ്റ് പല രാജ്യങ്ങള്ക്കും ചെയ്തതുപോലെ കാനഡയുടെ
വാക്സിനേഷന് ശ്രമങ്ങളെ പിന്തുണയ്ക്കാന് ഇന്ത്യ പരമാവധി ശ്രമിക്കുമെന്ന് പ്രധാനമന്ത്രി കനേഡിയന് പ്രധാനമന്ത്രിക്ക് ഉറപ്പ് നല്കി.
ലോകത്തിന് കോവിഡ് -19 നെ കീഴടക്കാന് കഴിഞ്ഞാല് അതില് ഇന്ത്യയുടെ ബൃഹത്തായ ഔഷധശേഷിയ്ക്ക് ഗണ്യമായൊരു പങ്കുണ്ടായിരിക്കുമെന്ന് പ്രധാനമന്ത്രി ട്രൂഡോ പറഞ്ഞു. ഈ ശേഷി ലോകവുമായി പങ്കു വച്ചതിന് പ്രധാനമന്ത്രി മോദിയുടെ നേതൃത്വം അഭിനന്ദനാര്ഹമാണെന്നും അദ്ദേഹം പറഞ്ഞു. പ്രധാനമന്ത്രി ട്രൂഡോയുടെ വികാരങ്ങള്ക്ക് പ്രധാനമന്ത്രി ശ്രീ. നരേന്ദ്ര മോദി നന്ദി പറഞ്ഞു.
നിരവധി സുപ്രധാന ഭൗമ-രാഷ്ട്രീയ വിഷയങ്ങളില് ഇന്ത്യയും കാനഡയും പങ്കിട്ട പൊതു കാഴ്ചപ്പാട് ഇരു നേതാക്കളും ആവര്ത്തിച്ചു. കാലാവസ്ഥാ വ്യതിയാനം, മഹാമാരിയുടെ സാമ്പത്തിക പ്രത്യാഘാതങ്ങള് തുടങ്ങിയ ആഗോള വെല്ലുവിളികള്ക്കെതിരെ പോരാടുന്നതില് ഇരു രാജ്യങ്ങളും തമ്മിലുള്ള ഉറ്റ സഹകരണം തുടരാന് അവര് യോജിപ്പ് പ്രകടിപ്പിച്ചു.
ഈ വര്ഷം വിവിധ സുപ്രധാന അന്താരാഷ്ട്ര വേദികളില് പരസ്പരം കണ്ടുമുട്ടാനും ഉഭയകക്ഷി താല്പ്പര്യമുള്ള എല്ലാ വിഷയങ്ങളിലും ചര്ച്ചകള് തുടരാനും ഉറ്റുനോക്കുതായി ഇരുനേതാക്കളും പറഞ്ഞു.
ആരോഗ്യ, കുടുംബക്ഷേമ മന്ത്രാലയം
24 കോടിയിൽ അധികം വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും നൽകി
ന്യൂ ഡൽഹി, ജൂൺ 3, 2021
സ്ഥാനങ്ങൾക്കും/കേന്ദ്രഭരണ പ്രദേശങ്ങൾക്കും സൗജന്യമായി വാക്സിനുകൾ നൽകി കേന്ദ്ര ഗവണ്മെന്റ് രാജ്യത്തെ വാക്സിനേഷൻ യജ്ഞത്തിന് പിന്തുണ നൽകി വരികയാണ്. സ്ഥാനങ്ങൾക്കും/കേന്ദ്രഭരണ പ്രദേശങ്ങൾക്കും നേരിട്ട് വാക്സിൻ സംഭരിക്കാൻ വേണ്ട സഹായങ്ങളും കേന്ദ്ര ഗവണ്മെന്റ് നൽകി വരുന്നു. മഹാമാരി നിയന്ത്രിക്കുന്നതിനും നേരിടുന്നതിനും, അഞ്ച് ബിന്ദുക്കളിലൂന്നി പ്രവർത്തിക്കുന്ന കേന്ദ്ര ഗവണ്മെന്റ്റിന്റ്റെ തന്ത്രങ്ങളിൽ പ്രധാനം വാക്സിനേഷനാണ് .
ഉദാരവൽക്കരിച്ചതും ത്വരിതഗതിയിലുള്ളതുമായ കോവിഡ്-19 പ്രതിരോധ കുത്തിവയ്പ്പിന്റെ മൂന്നാം ഘട്ടം 2021 മെയ് 1 മുതൽ ആരംഭിച്ചു. ഈ ഘട്ടത്തിൽ, എല്ലാ മാസവും, കേന്ദ്ര ഡ്രഗ്സ് ലബോറട്ടറി അംഗീകാരമുള്ള വാക്സിനുകളുടെ 50% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകൾ, സംസ്ഥാന ഗവണ്മെന്റുകൾക്ക് സൗജന്യമായി നൽകുന്നത് തുടരും.
കേന്ദ്ര സർക്കാർ സൗജന്യമായി ലഭ്യമാക്കിയതും സംസ്ഥാനങ്ങൾ നേരിട്ട് സംഭരിച്ചതുമുൾപ്പടെ ഇതുവരെ 24 കോടിയിലധികം വാക്സിൻ ഡോസുകൾ  സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കുമായി കൈമാറിയിട്ടുണ്ട്.
ഇതിൽ പാഴായതുൾപ്പടെ 21,96,49,280 ഡോസുകളാണ് മൊത്തം ഉപഭോഗം ആയി കണക്കാക്കുന്നത് .
2 കോടിയിലധികം കോവിഡ് വാക്സിൻ ഡോസുകൾ  സംസ്ഥാനങ്ങളുടെയും കേന്ദ്രഭരണ പ്രദേശങ്ങളുടെയും പക്കൽ ഇപ്പോഴും ലഭ്യമാണ്.
RRTN
(
ആരോഗ്യ, കുടുംബക്ഷേമ മന്ത്രാലയം
വിദേശ കോവിഡ്-19 ദുരിതാശ്വാസ സഹായങ്ങൾ
ന്യൂഡൽഹി, മെയ് 27 , 2021
വിവിധ രാജ്യങ്ങളിൽ നിന്നും സംഘടനകളിൽ നിന്നുമായി, 2021 ഏപ്രിൽ 27 മുതൽ ഇന്ത്യാ ഗവൺമെന്റ്, കോവിഡ്-19 ദുരിതാശ്വാസ മെഡിക്കൽ സാമഗ്രികളും ഉപകരണങ്ങളും സ്വീകരിക്കുന്നു. ഇവ ഉടനടി സംസ്ഥാനങ്ങൾക്കും/കേന്ദ്രഭരണ പ്രദേശങ്ങൾക്കും എത്തിച്ചു നല്കുന്നതിന് വേണ്ട നടപടികളും കൈകൊണ്ട് വരുന്നു.
2021 ഏപ്രിൽ 27 മുതൽ 2021 മെയ് 25 വരെ, 18,006 ഓക്സിജൻ കോൺസെൻട്രേറ്ററുകൾ; 19,085 ഓക്സിജൻ സിലിണ്ടറുകൾ; 19 ഓക്സിജൻ ഉത്പാദന പ്ലാന്റുകൾ; 14,514 വെന്റിലേറ്ററുകൾ/ബൈ പിഎപി; ഏകദേശം 7 L റെംഡെസിവിർ വൈലുകൾ, ഏകദേശം 12L ഫാവിപിറാവിർ ടാബ്ലറ്റുകൾ എന്നിവ റോഡ്, ആകാശ മാർഗം കൈമാറി/വിതരണം ചെയ്തു.
2021 മെയ് 25/26 ന് സിംഗപ്പൂർ, ബ്രൂണൈ, ഒമാൻ, ഒന്റാറിയോ , ഈജിപ്ത്, സിംഗപ്പൂർ റെഡ് ക്രോസ് സൊസൈറ്റി, സേവാ ഇന്റർനാഷണൽ , സ്വിസ് ഇന്ത്യ ചേംബർ ഓഫ് കൊമേഴ്സ്, ഫോറം ഓഫ് ഇന്ത്യൻ പ്രൊഫഷണൽ , ഫോക്സ്വാഗൺ  എന്നിവരിൽ നിന്ന് ലഭിച്ച പ്രധാന ഇനങ്ങളിൽ താഴെ പറയുന്നവ ഉൾപ്പെടുന്നു:
ഓക്സിജൻ കോൺസെൻട്രേറ്ററുകൾ - 155
ഓക്സിജൻ സിലിണ്ടർ - 900
വെന്റിലേറ്ററുകൾ/BiPAP/CPAP – 1,045
സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും സ്ഥാപനങ്ങൾക്കും വിദേശ ദുരിതാശ്വാസ സാമഗ്രികൾ അനുവദിക്കുന്നതും വിതരണം ചെയ്യുന്നതും കേന്ദ്ര ആരോഗ്യ മന്ത്രാലയം സമഗ്രമായി നിരീക്ഷിച്ചു വരികയാണ്. ഈ പ്രവർത്തനങ്ങൾ ഏകോപിപ്പിക്കുന്നതിന് 2021 ഏപ്രിൽ 26 മുതൽ മന്ത്രാലയത്തിൽ ഒരു സമർപ്പിത ഏകോപന സെൽ പ്രവർത്തിക്കുന്നു. 2021 മെയ് 2 മുതൽ ഒരു സ്റ്റാൻഡേർഡ് ഓപ്പറേറ്റിംഗ് നടപടിക്രമം മന്ത്രാലയം രൂപപ്പെടുത്തി നടപ്പാക്കിയിട്ടുണ്ട്.
ഭവന, നഗരദാരിദ്ര ലഘൂകരണ മന്ത്രാലയം
കേന്ദ്ര ഭവന നഗര കാര്യ മന്ത്രാലയം 2022 സെപ്തംബർ 29 മുതൽ 30 വരെ 2 ദിവസത്തെ സ്വച്ഛ് ശെഹർ സംവാദവും സാങ്കേതിക പ്രദർശനവും സംഘടിപ്പിക്കും
ന്യൂ ഡൽഹി: സെപ്റ്റംബർ 28, 2022
സ്വച്ഛ് ഭാരത് മിഷൻ അർബന്റെ എട്ടാം വാർഷിക ആഘോഷ ഭാഗമായി, സ്വച്ഛ് അമൃത് മഹോത്സവ് എന്ന പേരിൽ 2022 സെപ്റ്റംബർ 17  മുതൽ 2022 ഒക്ടോബർ 2  വരെയുള്ള രണ്ടാഴ്ച വിവിധ ആശയങ്ങളെ അടിസ്ഥാനമാക്കി പരിപാടികൾ നടത്താൻ കേന്ദ്ര ഭവന നഗരകാര്യ മന്ത്രാലയം തീരുമാനിച്ചു. ഇതുമായി ബന്ധപ്പെട്ട്, സ്വച്ഛ് ഭാരത് മിഷൻ അർബൻ 2022 ന് കീഴിൽ 2022 സെപ്തംബർ 29 മുതൽ 30 വരെ സ്വച്ഛ് ശെഹർ സംവാദും സാങ്കേതിക പ്രദർശനവും സംഘടിപ്പിക്കുന്നു.
സംസ്ഥാനങ്ങളിലെയും നഗരങ്ങളിലെയും മുതിർന്ന ഉദ്യോഗസ്ഥർ; യുഎൻഡിപി, യുഎസ്എഐഡി, ഐഎഫ്സി തുടങ്ങിയ മേഖല പങ്കാളികൾ; വ്യവസായ പ്രതിനിധികൾ; എൻജിഒകൾ; അക്കാദമിക് പ്രതിനിധികൾ തുടങ്ങി 800-ലധികം പ്രതിനിധികൾ ചർച്ചയിൽ പങ്കെടുക്കുമെന്ന് പ്രതീക്ഷിക്കുന്നു. കേന്ദ്ര ഭവന, നഗരകാര്യ മന്ത്രി ശ്രീ ഹർദീപ് സിങ് പുരി 2022 സെപ്റ്റംബർ 29-ന് പരിപാടി ഉദ്ഘാടനം ചെയ്യും.
സ്വച്ഛ് ഭാരത് മിഷൻ അർബൻ 2.0 ന്റെ വിഭവ ശേഷി വർദ്ധിപ്പിക്കുന്ന സംരംഭമാണ് ഈ പരിപാടി. മാലിന്യ സംസ്കരണത്തിലെ സമീപകാല പ്രവണതകൾ മനസ്സിലാക്കിക്കൊണ്ട് സംസ്ഥാനങ്ങളെയും നഗരങ്ങളെയും സജ്ജരാക്കുകയാണ് ലക്ഷ്യം. മാലിന്യ രഹിത പദവിയിലേക്കുള്ള യാത്രയിലെ മാതൃകകൾ, മികച്ച സമ്പ്രദായങ്ങൾ, വെല്ലുവിളികൾ എന്നിവയെക്കുറിച്ച് ആലോചിക്കാൻ സംസ്ഥാനങ്ങളെയും നഗരങ്ങളെയും പ്രാപ്തരാക്കുന്നതിന് ഇത് സഹായിക്കും. മുനിസിപ്പൽ ഖര, ദ്രവമാലിന്യ സംസ്കരണവുമായി ബന്ധപ്പെട്ട വിഷയങ്ങളെക്കുറിച്ചുള്ള സാങ്കേതികവും ഭരണപരവുമായ ഉയർന്ന നിലവാരമുള്ള ചർച്ചകൾ ഈ പരിപാടിയിൽ ഉൾപ്പെടും.
ഏകദേശം 16 സംസ്ഥാനങ്ങളിൽ നിന്നുള്ള പ്രഭാഷകർ അവരുടെ അനുഭവങ്ങളും പഠനങ്ങളും മികച്ച പ്രവർത്തനങ്ങളും പങ്കുവെയ്ക്കും. 35 ഓളം സാങ്കേതിക ദാതാക്കൾ മാലിന്യ സംസ്കരണത്തിൽ അത്യാധുനിക സാങ്കേതികവിദ്യ പ്രദർശിപ്പിക്കും.
കേന്ദ്ര ഭവന നഗരകാര്യ സഹ മന്ത്രി ശ്രീ കൗശൽ കിഷോർ 2022 സെപ്തംബർ 30-ന് നടക്കുന്ന സമാപന സമ്മേളനത്തിൽ പ്രതിനിധികളെ അഭിസംബോധന ചെയ്യും. ഈ അവസരത്തിൽ, 2022 സെപ്റ്റംബർ 17-ന് ആരംഭിച്ച ഇന്ത്യൻ സ്വച്ഛത ലീഗ്  ഇന്റർ സിറ്റി ശുചിത്വ പ്രചാരണ മത്സരത്തിലെ വിജയികളെ പ്രഖ്യാപിക്കുകയും അനുമോദിക്കുകയും ചെയ്യും.
2022 ഒക്ടോബർ 1-ന് ഗ്രാൻഡ് ഫിനാലെ നടക്കും. അന്ന് ആസാദി@75 സ്വച്ഛ് സർവേക്ഷൻ അവാർഡുകൾ പ്രഖ്യാപിക്കും. രാഷ്ട്രപതി ശ്രീമതി ദ്രൗപദി മുർമു, ചടങ്ങിൽ പങ്കെടുക്കുകയും സ്വച്ഛ് സർവേക്ഷൻ അവാർഡുകളുടെ വിവിധ വിഭാഗങ്ങളിൽ മികച്ച പ്രകടനം കാഴ്ചവയ്ക്കുന്ന നഗരങ്ങളെയും സംസ്ഥാനങ്ങളെയും അനുമോദിക്കുകയും ചെയ്യും.
RRTN/SKY
സൂക്ഷ്മ, ചെറുകിട, ഇടത്തരം മന്ത്രാലയം
സൂക്ഷ്മ ചെറുകിട, ഇടത്തരം സംരഭ മന്ത്രി ശ്രീ നിതിൻ ഗഡ്കരി ഖാദിയുടെ സിൽക്ക് മാസ്കിന്റെ ഗിഫ്റ്റ് ബോക്സ് പുറത്തിറക്കി
ന്യൂഡൽഹി , ഓഗസ്റ്റ് 01,2020
ഖാദി ഗ്രാമ വ്യവസായ കമീഷൻ  വികസിപ്പിച്ച ഖാദി സിൽക്ക് മാസ്ക് ഗിഫ്റ്റ് ബോക്സ് ഇന്നലെ കേന്ദ്ര സൂക്ഷ്മ ചെറുകിട–-ഇടത്തരം സംരഭ മന്ത്രി ശ്രീ നിതിൻ ഗഡ്കരി പുറത്തിറക്കി. വിവിധ നിറത്തിലുള്ള കരകൗശലപ്പണികളുള്ള നാലു മാസ്കുകളാണ് ഓരോ ഗിഫ്റ്റ് ബോക്സിലുമുള്ളത്. കൈകൊണ്ട് നിർമിച്ച കറുത്ത നിറത്തിലുള്ള ആകർഷകമായ പേപ്പർ ബോക്സിൽ സ്വർണനിറമുള്ള പ്രിന്റോടെയാണ് ഗിഫ്റ്റ് ബോക്സ് തയ്യാറാക്കിയിരിക്കുന്നത്
.
ഉൽസവ വേളകളിലും വിശേഷ ദിവസങ്ങളിലും സമ്മാനിക്കാവുന്ന ഏറ്റവും ഉചിതവും സുരക്ഷ ഉറപ്പിക്കുന്നതുമായ ഉൽപ്പന്നമാണിതെന്ന് ശ്രീ ഗഡ്കരി പറഞ്ഞു . ബുദ്ധിമുട്ടേറിയ കൊറോണ പകർച്ചവ്യാധിക്കാലത്ത് കരകൗശല ജോലിക്കാരുടെ ജീവിതോപാധി ഉറപ്പിച്ച് മാസ്ക് നിർമിക്കാൻ മുൻകൈയെടുത്ത കെവിഐസിയെയും മന്ത്രി അഭിനന്ദിച്ചു. ന്യൂഡൽഹിയിലെ കെവിഐസിയുടെ എല്ലാ വിൽപ്പനശാലകളിലും 500 രൂപയ്ക്ക് ഗിഫ്റ്റ് ബോക്സ് ലഭ്യമാകും.
ഗിഫ്റ്റ് ബോക്സുകളിൽ ഉള്ള മാസ്കുകളിൽ ഒരെണ്ണം പ്രിന്റു ചെയ്തതും മറ്റ് മൂന്ന് മാസ്കുകൾ ആകർഷകമായ നിറങ്ങളിലുള്ളതുമാണ് . ഈ മൂന്നു പാളിയുള്ള സിൽക്ക് മാസ്കുകൾ ചർമ്മത്തിന് ഹാനികരമല്ലാത്തതും കഴുകാവുന്നതും പുനരുപയോഗിക്കാവുന്നതും മണ്ണിൽ അലിഞ്ഞു പോകുന്നതുമാണ്. സിൽക്ക് മാസ്കുകൾക്ക് മൂന്ന് തട്ടുകളുണ്ട്, ഒപ്പം വായു സഞ്ചാരം ക്രമീകരിക്കാവുന്നതും ആകർഷകമായ അലങ്കാരമുള്ളതുമാണ്. മാസ്കിന് നൂറു ശതമാനം പരുത്തിയിലുള്ള രണ്ട് അകത്തെ പാളികളും മുകളിലെ പാളി സിൽക്കുമാണ്.
(Visitor Counter : 186
പ്രധാനമന്ത്രിയുടെ ഓഫീസ്
ഐഐടി ഗുവാഹത്തിയുടെ ബിരുദദാന ചടങ്ങിനെ പ്രധാനമന്ത്രി അഭിസംബോധന ചെയ്തു.
ദുരന്തനിവാരണത്തിനായി പ്രത്യേക കേന്ദ്രം തുടങ്ങാൻ പ്രധാനമന്ത്രി ഐ ഐ ടി യോട് ആവശ്യപ്പെട്ടു.
ദേശീയ വിദ്യാഭ്യാസനയം 2020 ഇന്ത്യയെ ആഗോള വിദ്യാഭ്യാസ ലക്ഷ്യ കേന്ദ്രം ആക്കുമെന്നും പ്രധാനമന്ത്രി.
പ്രധാനമന്ത്രി നരേന്ദ്രമോദി ഐഐടി ഗുവാഹത്തി യുടെ ബിരുദ ദാന ചടങ്ങിനെ വീഡിയോ കോൺഫറൻസിങ്ങിലൂടെ അഭിസംബോധന ചെയ്തു. ശാസ്ത്രം ഉൾപ്പെടെ എല്ലാ അറിവുകളും പ്രശ്നങ്ങൾ പരിഹരിക്കാനുള്ള മാർഗം ആണ് എന്ന് പ്രധാനമന്ത്രി പറഞ്ഞു. ഐഐടി പോലുള്ള സ്ഥാപനങ്ങൾ ഇന്ന് മുന്നേറുന്ന വിധത്തിൽ അഭിമാനമുണ്ടെന്നും നൂതനാശയത്തിനുവേണ്ടിയുള്ള ഊർജ്ജം ആണ് ആയിരക്കണക്കിന് വർഷമായി ഇന്ത്യയെ സജീവമാക്കി നിലനിർത്തുന്നതെന്നും അദ്ദേഹം പറഞ്ഞു.
ഭാവിയിലേക്ക് സജ്ജരായി ഇരിക്കാൻ യുവാക്കളോട് അഭ്യർത്ഥിച്ച പ്രധാനമന്ത്രി യുവാക്കളുടെ സ്വപ്നങ്ങളും അഭിലാഷങ്ങളും ആണ് ഇന്ത്യയുടെ ഭാവിയെ രൂപപ്പെടുത്തുന്നതെന്ന് പറഞ്ഞു. ഈ ദിശയിൽ ഇതിനോടകം പ്രവർത്തനമാരംഭിച്ച ഐഐടി ഗുവാഹത്തി യുടെ പരിശ്രമത്തിൽ പ്രധാനമന്ത്രി സന്തുഷ്ടി പ്രകടിപ്പിച്ചു. മഹാമാരിക്കാലത്ത് അക്കാദമിക സെഷനുകളും ഗവേഷണ പ്രവർത്തനങ്ങളും നടത്താൻ ബുദ്ധിമുട്ടുണ്ടായിരുന്നിട്ടും രാജ്യത്തെ ആത്മനിർഭരം ആക്കുന്നതിനു സംഭാവനകൾ നൽകിയ ഇൻസ്റ്റിറ്റ്യൂട്ട് പ്രവർത്തനങ്ങളെ പ്രധാനമന്ത്രി അഭിനന്ദിച്ചു.
ദേശീയ വിദ്യാഭ്യാസനയം, ഇരുപത്തിയൊന്നാം നൂറ്റാണ്ടിന്റെ ആവശ്യങ്ങൾക്കും ശാസ്ത്രസാങ്കേതിക വിദ്യയിൽ ഇന്ത്യയെ ആഗോളതലത്തിൽ നേതൃസ്ഥാനത്ത് എത്തിക്കാനും വേണ്ടിയുള്ളതാണെന്നും പ്രധാനമന്ത്രി പറഞ്ഞു.ബഹു വിഷയങ്ങൾ ചേർന്ന പാഠ്യപദ്ധതി, വിവിധ കോഴ്സുകൾ തിരഞ്ഞെടുക്കാൻ അവസരം, മൾട്ടിപ്പിൾ എൻട്രി, എക്സിറ്റ് സൗകര്യം എന്നിവ ദേശീയ വിദ്യാഭ്യാസ നയത്തിൽ ഉണ്ട്.
ശാസ്ത്രo, മാനവിക ശാസ്ത്രo ഉൾപ്പെടെ ഏതു മേഖലയിലെയും ഗവേഷണപ്രവർത്തനങ്ങളെ ഏകോപിപ്പിക്കുന്നതിന് ദേശീയ ഗവേഷണ ഫൗണ്ടേഷൻ രൂപീകരിക്കാൻ ദേശീയ വിദ്യാഭ്യാസ നയം ലക്ഷ്യമിടുന്നു.
വിദേശ സർവകലാശാലകൾക്ക് അവരുടെ ക്യാമ്പസുകൾ ഇന്ത്യയിൽ തുടങ്ങാൻ അവസരം നൽകുന്നത്, ഇന്ത്യൻ വിദ്യാർത്ഥികൾക്ക് ആഗോള സാധ്യത നൽകുന്നു. ലോകത്തിലെ പ്രധാന വിദ്യാഭ്യാസ കേന്ദ്രമായി ഇന്ത്യയെ മാറ്റാൻ ഇത് സഹായിക്കുമെന്നും അദ്ദേഹം പറഞ്ഞു.
ഇന്ത്യയുടെ കിഴക്കൻ പ്രവർത്തന നയത്തിന്റെ കേന്ദ്രവും തെക്കുകിഴക്കൻ ഏഷ്യയുമായുള്ള ബന്ധത്തിന്റെ കവാടവും രാജ്യത്തിന്റെ വടക്കുകിഴക്കൻ പ്രദേശമാണ്. സംസ്കാരം, വ്യാപാരം, കണക്റ്റിവിറ്റി, വിഭവശേഷി എന്നിവയാണ് ഈ രാജ്യങ്ങളുമായുള്ള ബന്ധത്തിന്റെ പ്രധാന കണ്ണികൾ.ഈ ശൃംഖലയിലേക്ക് വിദ്യാഭ്യാസം കൂടി ഉൾപ്പെടാൻ പോവുകയാണെന്നും ഐഐടി ഗുവാഹത്തിക്ക് ഇതിന്റെ പ്രധാന കേന്ദ്രമാകാൻ കഴിയുമെന്നും അദ്ദേഹം പറഞ്ഞു. വടക്കുകിഴക്കൻ മേഖലയ്ക്ക് അവസരങ്ങൾ ഇതിലൂടെ ലഭ്യമാകും.
റെയിൽവേ, റോഡ്, വ്യോമ, ജലപാതകൾ തുടങ്ങി വടക്കുകിഴക്കൻ മേഖലയുടെ അടിസ്ഥാന സൗകര്യ മേഖലയ്ക്ക് ഗവൺമെന്റ് ഊന്നൽ നൽകുന്നുണ്ട് എന്നും ശ്രീ മോദി പറഞ്ഞു. മുന്നൂറിൽപരം യുവ ഗവേഷകർ പിഎച്ച്ഡി ബിരുദം കരസ്ഥമാക്കിയതിൽ സന്തുഷ്ടി പ്രകടിപ്പിച്ച പ്രധാനമന്ത്രി, രാജ്യത്തിന്റെ വികസനത്തിനായി അവരുടെ ഗവേഷണം തുടരാൻ ആവശ്യപ്പെട്ടു.
പ്രദേശത്തിന്റെ വികസനത്തിനായി സ്വന്തം ഗവേഷണം എങ്ങനെ മെച്ചപ്പെടുത്താം എന്ന് ചിന്തിക്കണമെന്ന് വിദ്യാർത്ഥികളോട് അദ്ദേഹം അഭ്യർത്ഥിച്ചു. വടക്കുകിഴക്കൻപ്രദേശത്തെ ദുരന്തങ്ങളെ പ്രതിരോധിക്കുന്നതിന് വിദഗ്ധ ഉപദേശം നൽകുന്നതിന് അപകടസാധ്യത കുറയ്ക്കുന്നതിനും ദുരന്തനിവാരണത്തിനുമായി പ്രത്യേക കേന്ദ്രം തുടങ്ങാനും ഐഐടി ഗുവാഹത്തിയോട് പ്രധാനമന്ത്രി അഭ്യർഥിച്ചു
പ്രധാനമന്ത്രിയുടെ ഓഫീസ്
ഗ്രീസിലെ ഇസ്കോൺ മേധാവി ഗുരു ദയാനിധി ദാസുമായി പ്രധാനമന്ത്രി കൂടിക്കാഴ്ച നടത്തി
പ്രധാനമന്ത്രി ശ്രീ നരേന്ദ്ര മോദി 2023 ഓഗസ്റ്റ് 25 ന് ഏഥൻസിൽ വെച്ച് ഗ്രീസിലെ ഇസ്കോൺ മേധാവി ഗുരു ദയാനിധി ദാസിനെ കണ്ടു.
2019ൽ ഇന്ത്യയിൽ നടന്ന അവരുടെ കൂടിക്കാഴ്ച പ്രധാനമന്ത്രി അനുസ്മരിച്ചു. ഗ്രീസിലെ ഇസ്കോണിന്റെ പ്രവർത്തനങ്ങളെ കുറിച്ച് അദ്ദേഹം വിശദീകരിച്ചു
ND
(
ഇലക്ട്രോണിക്സ് & ഐ.ടി മന്ത്രാലയം
നവ ഇന്ത്യയ്ക്ക് രൂപം നല്കുന്നതിന് പൊതുസേവന കേന്ദ്രങ്ങള്ക്ക് നിര്ണ്ണായക പങ്ക് വഹിക്കാനാകും : കേന്ദ്ര മന്ത്രി രവിശങ്കര് പ്രസാദ്
രാജ്യത്തെ ഏറ്റവും പാവപ്പെട്ടവര്ക്ക് പോലും എല്ലാ സേവനങ്ങളും, ആനുകൂല്യങ്ങളും വീട്ടുപടിക്കല് ലഭ്യമാകുന്ന നവ ഇന്ത്യയ്ക്ക് രൂപം നല്കുന്നതില് പൊതു സേവന കേന്ദ്രങ്ങള്ക്ക് നിര്ണ്ണായക പങ്ക് വഹിക്കാനാകുമെന്ന് കേന്ദ്ര ഐ.റ്റി., ഇലക്ട്രോണിക്സ്, നീതി ന്യായ വകുപ്പ് മന്ത്രി ശ്രീ. രവിശങ്കര് പ്രസാദ് പറഞ്ഞു. ഡിജിറ്റല് ഇന്ത്യാ പദ്ധതിയുടെ അവിഭാജ്യഘടകമായി പൊതു സേവന കേന്ദ്രങ്ങള് മാറിക്കഴിഞ്ഞുവെന്ന് അദ്ദേഹം ചൂണ്ടിക്കാട്ടി. ആധാര്, ഇ.കെ.വൈ.സി. സാക്ഷ്യപ്പെടുത്തലിനായി ഇതുവരെ രാജ്യത്തെമ്പാടുമുള്ള 53 ഗവണ്മെന്റ് വകുപ്പുകള് / പൊതുമേഖലാ സ്ഥാപനങ്ങള് / ബാങ്കുകള് / ഇന്ഷ്വറന്സ് കമ്പനികള് തുടങ്ങിയവ പൊതു സേവന കേന്ദ്രങ്ങളുമായി ബന്ധപ്പെടുത്തിയിട്ടുണ്ട്. ബാങ്കിംഗ് കറസ്പോണ്ടന്റ് ഏജന്റുമാരായും, ഉപഭോക്തൃ സേവന കേന്ദ്രങ്ങളായും പ്രവര്ത്തിക്കുന്നതിന് പൊതു, സ്വകാര്യ ഗ്രാമീണ മേഖലകളിലെ 26 ബാങ്കുകളുമായി കരാറില് ഏര്പ്പെട്ടിട്ടുണ്ടെന്നും കേന്ദ്ര മന്ത്രി അറിയിച്ചു.
ND MRD - 867
(Visitor Counter : 38
രാജ്യരക്ഷാ മന്ത്രാലയം
ഓപറേഷന് സമുദ്ര സേതു: ഇറാനിലെ ഇന്ത്യക്കാരെ നാവികസേനാ കപ്പലില് ഗുജറാത്തിലെ പോര്ബന്ദറിലെത്തിക്കും
(ന്യൂഡല്ഹി,8 ജൂണ് 2020
ഓപറേഷന് സമുദ്ര സേതുവിന്റെ അടുത്ത ഘട്ടത്തില് നാവിക സേന കപ്പലായ ഷാര്ദുള്, ഇറാനിലെ ബന്ദര് അബ്ബാസ് തുറമുഖത്ത് നിന്ന് ഇന്ത്യക്കാരെ ഗുജറാത്തിലെ പോര്ട്ട് ബന്ദറില് എത്തിക്കാനുള്ള നടപടികള് ഇന്ന് ആരംഭിച്ചു. ഇറാനിലെ ഇന്ത്യന് എംബസി, തിരിച്ചെത്തിക്കേണ്ട ഇന്ത്യന് പൗരന്മാരുടെ പട്ടിക തയ്യാറാക്കിയതിനു ശേഷം ഇവരുടെ ആരോഗ്യ പരിശോധനകള് നടത്തി കപ്പലിലെത്തിക്കും. കപ്പലില് സാമൂഹിക അകലം കൃത്യമായി പാലിക്കുന്നതിന് മാര്ഗ്ഗനിര്ദ്ദേശങ്ങള് നല്കിയിട്ടുണ്ട്. ആരോഗ്യ പ്രവര്ത്തകര്, ഡോക്ടര്മാര് എന്നിവരുടെ സേവനത്തിനൊപ്പം മരുന്നുകള്, മുഖാവരണം, പി.പി ഇ കിറ്റുകള് എന്നിവയും കപ്പലില് ഏര്പ്പെടുത്തിയിട്ടുണ്ട്.ഇതു കൂടാതെ, കോവിഡ് 19 മായി ബന്ധപ്പെട്ട പ്രവര്ത്തനങ്ങളില് ഏര്പ്പെടുത്തുന്നവര്ക്കായി നാവികസേന തയ്യാറാക്കിയ നൂതന ആരോഗ്യ ഉപകരണങ്ങളും ഷാര്ദുലില് സജ്ജമാക്കിയിട്ടുണ്ട്.
പോര്ബന്ദറിലേക്കുള്ള സമുദ്ര യാത്രയ്ക്കിടെ യാത്രക്കാര്ക്ക് വേണ്ട അടിസ്ഥാന സൗകര്യങ്ങളും ആരോഗ്യ സംവിധാനങ്ങളും കപ്പലില് നല്കും. അടിയന്തര സാഹചര്യമുണ്ടായാല് വേണ്ടി വരുന്ന ഐസൊലേഷന് മുറികളും സജ്ജമാക്കിയിട്ടുണ്ട്. രോഗ ലക്ഷണമില്ലാത്തവര്ക്കും രോഗബാധ ഉണ്ടാവാമെന്ന കോവിഡ് 19 ന്റെ സവിശേഷ സാഹചര്യത്തില് കര്ശനമായ സുരക്ഷാ നടപടികളാണ് ഏര്പ്പെടുത്തിയിരിക്കുന്നത്. കപ്പല് പോര് ബന്ദറിലെത്തിയതിനു ശേഷമുള്ള നടപടിക്രമങ്ങള് ഗുജറാത്ത് ഗവണ്മെന്റ് അധികൃതര് നിര്വഹിക്കും.
വിദേശ രാജ്യങ്ങളില് നിന്നുള്ള ഇന്ത്യക്കാരെ തിരികെ എത്തിക്കുന്നതിന് 2020 മെയ് 8 നാണ് ഇന്ത്യന് നാവികസേന 'സമുദ്ര സേതു' ദൗത്യം ആരംഭിച്ചത്. ജലാശ്വ, മഗര് എന്നീ നാലികസേനാ കപ്പലുകള് 2874 ഇന്ത്യക്കാരെ മാലദ്വീപില് നിന്നും ശ്രീലങ്കയില് നിന്നും യഥാക്രമം കൊച്ചിയിലും തൂത്തുക്കുടിയിലും എത്തിച്ചിരുന്നു.
വാണിജ്യ വ്യവസായ മന്ത്രാലയം
കേരളത്തില് നിന്ന് ദുബായിലേക്കുള്ള മറയൂര് ശര്ക്കരയുടെ ആദ്യ കയറ്റുമതിക്ക് തുടക്കമായി
കേന്ദ്ര വ്യവസായ വാണിജ്യ മന്ത്രാലയത്തിന് കീഴിലുള്ള കാര്ഷിക, സംസ്കരിച്ച ഭക്ഷണ കയറ്റുമതി വികസന അതോറിറ്റി  യുടെ ആഭിമുഖ്യത്തില്, ഇടുക്കിയിലെ മറയൂരില് നിന്ന് ദുബൈയിലേക്കുള്ള ഭൂമി ശാസ്ത്ര സൂചിക  ചെയ്ത മറയൂര് ശര്ക്കരയുടെ ആദ്യ കയറ്റുമതി വെര്ച്വല് ആയി ഫ്ളാഗ് ഓഫ് ചെയ്തു.
അപേഡ ചെയര്മാന് ഡോ. എം അംഗമുത്തു ഐ എ എസ് ആണ് ഫ്ളാഗ് ഓഫ് ചെയ്തത്. രാസ രഹിതമായ ഒരു അദ്വിതീയ ഭൗമ ശാസ്ത്ര സൂചികാ ഉല്പ്പന്നമായി ലോകത്തിന്റെ എല്ലാ ഭാഗങ്ങളിലേക്കുമുള്ള മറയൂര് ശര്ക്കരയുടെ കയറ്റുമതി പ്രോത്സാഹിപ്പിക്കുമെന്ന് അദ്ദേഹം പറഞ്ഞു.
സംസ്ഥാന കാര്ഷിക ഡയറക്ടര് ടി വി സുഭാഷ് ഐ എ എസ്, ഫെയര് എക്സ്പോര്ട്ട് ഇന്ത്യ പ്രൈവറ്റ് ലിമിറ്റഡിന്റെ പ്രതിനിധികള്, അപെഡയിലെ മറ്റ് ഉദ്യോഗസ്ഥര് എന്നിവര് പങ്കെടുത്തു.
വിമാനത്താവളങ്ങളിലും തുറമുഖങ്ങളിലും ശ്രദ്ധ കേന്ദ്രീകരിച്ച് കേരളത്തില് നിന്നുള്ള കയറ്റുമതി പ്രോത്സാഹിപ്പിക്കുന്നതിനുള്ള വിശദമായ കര്മപദ്ധതി ഉടന് വികസിപ്പിക്കുമെന്ന് സംസ്ഥാന കാര്ഷിക ഡയറക്ടര് ടി വി സുഭാഷ് ഐ എ എസ് വ്യക്തമാക്കി.
ഭൂമി ശാസ്ത്ര സൂചികാ ഉല്പ്പന്നമായി മറയൂര് ശര്ക്കര ദുബൈയിലേക് കയറ്റുമതി ചെയുന്നത് ഫെയര് എക്സ്പോര്ട്ട് ഇന്ത്യ പ്രൈവറ്റ് ലിമിറ്റഡാണ്. അപെഡയുടെ കീഴില് രജിസ്റ്റര് ചെയ്ത ലുലു ഗ്രൂപ്പ് ഇന്റര്നാഷനലിന്റെ പ്രമുഖ സ്ഥാപനമാണ് ഫെയര് എക്സ്പോര്ട്ട് ഇന്ത്യ പ്രൈവറ്റ് ലിമിറ്റഡ്.
ദേശീയ അന്തര്ദ്ദേശീയ വിപണികളില് ഭൂമിശാസ്ത്രപരമായ സൂചന ടാഗ് / ജിഐ ടാഗ് ഉത്പന്നങ്ങളുടെ ഡിമാന്ഡ് വര്ധിപ്പിക്കുന്നതിലൂടെ ഉത്പന്നങ്ങള് ഉല്പാദിപ്പിക്കുന്നവരുടെ സാമ്പത്തിക അഭിവൃദ്ധിക്കും കാരണമാകും.
ഇന്ത്യയില് നിന്ന് ജി ഐ ടാഗുചെയ്ത ഉല്പ്പന്നങ്ങള് പ്രോത്സാഹിപ്പിക്കുന്നതിനുള്ള അപെഡയുടെ സംരംഭം ആത്യന്തികമായി 2021-22 ഓടെ 400 ബില്യണ് യുഎസ് ഡോളര് കയറ്റുമതി എന്ന പ്രധാനമന്ത്രിയുടെ ലക്ഷ്യം കൈവരിക്കുന്നതിന് വഴിയൊരുക്കും.
(Visitor Counter : 19
പ്രധാനമന്ത്രിയുടെ ഓഫീസ്
കോവിഡ് -19 ൽ നിന്ന് വേഗത്തിൽ സുഖം പ്രാപിക്കാൻ ബരാക് ഒബാമയ്ക്ക് പ്രധാനമന്ത്രി ആശംസകൾ നേർന്നു
മുൻ യുഎസ് പ്രസിഡന്റ് ബരാക് ഒബാമ കോവിഡ്-19ൽ നിന്ന് വേഗത്തിൽ സുഖം പ്രാപിക്കുന്നതിന് പ്രധാനമന്ത്രി ശ്രീ നരേന്ദ്ര മോദി ആശംസകൾ നേർന്നു.
മുൻ അമേരിക്കൻ പ്രസിഡന്റ് ബരാക് ഒബാമയുടെ ട്വീറ്റിന് മറുപടിയായി പ്രധാനമന്ത്രി പറഞ്ഞു :
"കോവിഡ്-19-ൽ നിന്ന് താങ്കൾ വേഗത്തിൽ സുഖം പ്രാപിക്കുന്നതിനും തങ്ങളുടെ കുടുംബത്തിന്റെ നല്ല ആരോഗ്യത്തിനും ക്ഷേമത്തിനും ബരാക് ഒബാമയ്ക്ക് എന്റെ ആശംസകൾ."
(
പ്രധാനമന്ത്രിയുടെ ഓഫീസ്
റിപ്പബ്ലിക് ദിന പരിപാടിയുടെ വിശേഷങ്ങൾ പ്രധാനമന്ത്രി പങ്കുവെച്ചു
റിപ്പബ്ലിക് ദിന പരിപാടിയുടെ വിശേഷങ്ങൾ പ്രധാനമന്ത്രി ശ്രീ നരേന്ദ്ര മോദി പങ്കുവെച്ചു.
ട്വീറ്റിൽ പ്രധാനമന്ത്രി പറഞ്ഞു;
"ഇന്നത്തെ റിപ്പബ്ലിക് ദിന പരിപാടിയിൽ നിന്നുള്ള വിശേഷങ്ങൾ പങ്കിടുന്നു "
ആഭ്യന്തരകാര്യ മന്ത്രാലയം
മധ്യപ്രദേശ് ഗവര്ണ്ണര് ശ്രീ ലാല്ജി ടണ്ടന്റെ നിര്യാണത്തില് കേന്ദ്ര ആഭ്യന്തര മന്ത്രി ശ്രീ അമിത് ഷാ ദുഖം രേഖപ്പെടുത്തി
മധ്യപ്രദേശ് ഗവര്ണ്ണര് ശ്രീ ലാല്ജി ടണ്ടന്റെ നിര്യാണത്തില് കേന്ദ്ര ആഭ്യന്തര മന്ത്രി ശ്രീ അമിത് ഷാ അഗാധമായ ദുഖം പ്രകടിപ്പിച്ചു. ശ്രീ ലാല്ജി ടണ്ടന്റെ ജീവിതം മുഴുവന് പൊതുസേവനത്തിനായി സമര്പ്പിക്കപ്പെട്ടതായിരുന്നു എന്ന് കേന്ദ്ര ആഭ്യന്തര മന്ത്രി ട്വിറ്ററില് കുറിച്ചു.
ഒരു പൊതു സേവകനെന്ന നിലയില് ഇന്ത്യന് രാഷ്ട്രീയത്തില് ആഴത്തില് മുദ്ര പതിപ്പിച്ച ശ്രീ ലാല്ജി ടണ്ടന്റെ വിയോഗം രാജ്യത്തിന് നികത്താനാകാത്ത നഷ്ടമാണെന്നും ശ്രീ അമിത് ഷാ കൂട്ടിച്ചേര്ത്തു.
ആയുഷ്
ആറാമത് അന്താരാഷ്ട്ര യോഗാ ദിനം ഡിജിറ്റൽ മാധ്യമങ്ങളിലൂടെ രാജ്യമെമ്പാടും ആഘോഷിച്ചു
ന്യൂഡൽഹി, ജൂൺ 21, 2020
ആറാമത് അന്താരാഷ്ട്ര യോഗാ ദിനം, ഇലക്ട്രോണിക് , ഡിജിറ്റൽ മാധ്യമങ്ങളിലൂടെ രാജ്യമെമ്പാടും ഉത്സാഹപൂർവ്വം ആഘോഷിച്ചു. രാഷ്ട്രത്തെ അഭിസംബോധന ചെയ്യവെ കുടുംബ ബന്ധം ശക്തിപ്പെടുത്തുന്നതിൽ യോഗയുടെ പ്രാധാന്യത്തെപ്പറ്റി പ്രധാനമന്ത്രി ശ്രീ നരേന്ദ്ര മോദി ഊന്നിപ്പറഞ്ഞു. യോഗ, കുട്ടികളും മുതിർന്നവരും ഉൾപ്പെടെ എല്ലാ കുടുംബാംഗങ്ങളെയും പരസ്പരം ചേർത്തു നിർത്തുന്നതായി അദ്ദേഹം പറഞ്ഞു. അതു കൊണ്ട് തന്നെയാണ് ഈ വർഷത്തെ ദിനാചരണ സന്ദേശമായി 'കുടുംബത്തോടൊപ്പം യോഗ' എന്ന ആശയം സ്വീകരിച്ചതെന്നും ശ്രീ മോദി പറഞ്ഞു.
അന്താരാഷ്ട്ര യോഗാ ദിനാചരണം, ഏറ്റവും വലിയ പൊതുജനാരോഗ്യ മുന്നേറ്റമായി മാറിയെന്ന്, ആയുഷ് സഹ മന്ത്രി ശ്രീ ശ്രീപദ് യശോനായിക് അഭിപ്രായപ്പെട്ടു. എല്ലാ രാജ്യങ്ങളും യോഗാ ദിനം ആഘോഷിക്കുന്നുണ്ടെന്നും, ഇന്ത്യയുടെ പാരമ്പര്യത്തിൻ്റെയും സംസ്കാരത്തിൻ്റെയും ആഘോഷമായി ലോകത്തെമ്പാടുമുള്ള ജനത, ഈ ദിവസത്തെ ഉൾക്കൊണ്ടു കഴിഞ്ഞെന്നും അദ്ദേഹം പറഞ്ഞു. ഈ വർഷത്തെ അന്താരാഷ്ട്ര യോഗാ ദിനം, ആഗോള ആരോഗ്യ അടിയന്തരാവസ്ഥ കാലത്താണ് എന്നതിനാൽ, യോഗാ ദിനാഘോഷ പരിപാടികൾ, വിവിധ ഓൺലൈൻ മാധ്യമങ്ങളിലൂടെ നടത്താനുള്ള ശ്രമങ്ങൾ കഴിഞ്ഞ മൂന്ന് മാസങ്ങളായി ആയുഷ് മന്ത്രാലയം നടത്തി വന്നതായും ശ്രീ ശ്രീപദ് യശോനായിക് പറഞ്ഞു.
(പരിപാടിയുടെ ഒടുവിൽ, സാധാരണ യോഗാസന രീതികളെപ്പറ്റി, മൊറാർജി ദേശായി നാഷണൽ ഇൻസ്റ്റിറ്റ്യൂട്ട് ഓഫ് യോഗയിലെ വിദഗ്ധർ, വിശദീകരിക്കുകയുണ്ടായി.
വിദ്യാഭ്യാസ മന്ത്രാലയം
പരീക്ഷാ പേ ചർച്ച-2021’ നാലാം പതിപ്പ്ന്റെ രജിസ്ട്രേഷൻ ഇന്ന് ആരംഭിക്കും: കേന്ദ്ര വിദ്യാഭ്യാസമന്ത്രി
ന്യൂഡൽഹി, ഫെബ്രുവരി 18, 2021
സ്കൂൾ വിദ്യാർഥികളും, അധ്യാപകരും, രക്ഷിതാക്കളുമായി പ്രധാനമന്ത്രി സംവദിക്കുന്ന ‘പരീക്ഷാ പേ ചർച്ച-2021’ നാലാം പതിപ്പ്നുള്ള രജിസ്ട്രേഷൻ ഇന്ന് ആരംഭിക്കുമെന്ന് കേന്ദ്ര വിദ്യാഭ്യാസ മന്ത്രി ശ്രീ രമേശ് പൊഖ്രിയാൽ നിഷാങ്ക് അദ്ദേഹത്തിന്റെ സോഷ്യൽ മീഡിയ പ്ലാറ്റ്ഫോമിലൂടെ പ്രഖ്യാപിച്ചു.
പരീക്ഷാസമയത്തെ സമ്മർദ്ദം, വിദ്യാർത്ഥികൾ ഉന്നയിക്കുന്ന അനുബന്ധ മേഖലകൾ എന്നിവയുമായി ബന്ധപ്പെട്ട ചോദ്യങ്ങൾക്ക് പ്രധാനമന്ത്രി തത്സമയം പ്രതികരിക്കുന്ന പരീക്ഷാ പേ ചർച്ച ഏറെ പ്രതീക്ഷയോടെ കാത്തിരിക്കുന്ന വാർഷിക പരിപാടിയാണ്.
ഇത്തവണ പരിപാടി വെർച്വലായി നടത്തുമെന്ന് ശ്രീ പൊഖ്രിയാൽ അറിയിച്ചു. ഒൻപത് മുതൽ പന്ത്രണ്ടാം ക്ലാസ് വരെയുള്ള സ്കൂൾ വിദ്യാർത്ഥികളിൽ നിന്നും പരീക്ഷാ സമ്മർദ്ദം കൈകാര്യം ചെയ്യുന്നതുമായി ബന്ധപ്പെട്ട ചോദ്യങ്ങൾ MyGov platform വഴി ക്ഷണിക്കുമെന്നും തിരഞ്ഞെടുത്ത ചോദ്യങ്ങൾ അവതരിപ്പിക്കുമെന്നും അദ്ദേഹം വ്യക്തമാക്കി. MyGov platform-മിൽ പ്രത്യേകമായി സജ്ജീകരിച്ച ഓൺലൈൻ ക്രിയേറ്റീവ് റൈറ്റിംഗ് മത്സരത്തിലൂടെ രാജ്യത്തുടനീളമുള്ള സ്കൂൾ വിദ്യാർത്ഥികളെയും, അധ്യാപകരെയും, രക്ഷിതാക്കളെയും തിരഞ്ഞെടുക്കുമെന്നും അദ്ദേഹം അറിയിച്ചു. തിരഞ്ഞെടുക്കപ്പെട്ടവർ അതത് സംസ്ഥാന, കേന്ദ്രഭരണ പ്രദേശ ആസ്ഥാനങ്ങളിൽ നിന്ന് ഓൺലൈനായി പങ്കെടുക്കുകയും അവർക്ക് പ്രത്യേക പരീക്ഷ പേ ചർച്ച കിറ്റ് നൽകുകയും ചെയ്യും. ഓൺലൈൻ ക്രിയേറ്റീവ് റൈറ്റിംഗ് മത്സരത്തിനുള്ള പോർട്ടൽ 2021 മാർച്ച് 14 വരെ തുറന്നിരിക്കുമെന്നും അദ്ദേഹം പറഞ്ഞു.
പോർട്ടലിന്റെ ലിങ്ക് ലഭിക്കുന്നതിന് ഇവിടെ ക്ലിക്കുചെയ്യുക: https://innovateindia.mygov.in/ppc-2021/
RRTN/SKY
(Visitor Counter : 235